Võhma raudteejaam

Võhma raudteejaam (saksa Wöchma) on raudteejaam Viljandimaal Võhmas.

Võhma jaamas on üks madal perroon. Jaamas peatub 8 reisirongi päevas liinil Tallinn–Viljandi (pooled Viljandi poole, pooled Tallinna poole). Tavarong sõidab Balti jaamast Võhma umbes 2 tundi, kiirrong aga umbes 1 tund ja 50 minutit. Jaamas paikneb lisaks peateele veel üks kõrvaltee ja tupiktee. Jaamas saab kaupu rongidele ja neilt maha laadida.

Ajalugu
pisi|vasakul|Võhma jaamaesine 20. sajandi alguses
pisi|Võhma raudteejaama hoone, vaade linna poolt, suvi 2011
Võhma jaam rajati koos raudteeliiniga 1900. aastal, jaamahoone avati aastal 1901. Algselt jäi jaam Pilistvere kihelkonda Arussaare mõisa maadele.

1970. aastate esimesel poolel asendati senine kitsarööpmeline raudtee (rööbaste vahekaugus 750 mm) laiarööpmelisega.LELLE - VILJANDI; Eesti Raudteeajaloo Selts 

Nõukogude ajal toimus Võhma raudteejaamas tihe liiklus, sest Võhma Lihakombinaati tuli pidevalt loomavaguneid, kuhu läks jaamast ka eraldi harutee.

Jaamahoone
Jaamahoone ehitati aastal 1901 analoogselt Surju, Halliste, Olustvere jmt jaamahoonetega. 

Puidust jaamahooneid iseloomustab ühe-kahekorruseline asümmeetriline fassaad, mille ülesehitus sarnaneb laiarööpmelise raudtee jaamahoonetega. Kitsarööpmelise raudtee jaamahoonena torkab esile aga tagasihoidlikum dekoorikasutus. Hoone keskel asub läbi maja ulatuv vestibüül, millest paremal asuvas ühekorruselises külgtiivas asus reisijate ootesaal. Vasakul asus kontori- ja postiruum koos vestibüüli avaneva piletimüügiaknaga. Teisel korrusel asus jaamaülema korter.

Aastal 1926 tehti hoonele juurdeehitis. Sellisena on ta säilinud tänini ning on Edelaraudtee kasutada.Mehis Helme "Eesti Raudteejaamad" (Tänapäev 2003)

Viited

 Välislingid 

 Raudruunal olid Viljandimaal praegusest kitsamad rajad; Sakala, nr. 138, 18 juuli 2013. DIGAR
 FOTO: Esimene laiarööpaline reisirong Võhma jaamas, aasta 1974; Baltic Trains Picture Gallery
 Infot jaama kohta; fotod (vene keeles)

Kategooria:Eesti raudteejaamad
Kategooria:Pärnu–Tallinna juurdeveoraudtee
Kategooria:Võhma